Kanne 31.8.2009 - Hearst Communications v. SMHV - Vida Estética (COSMOBELLEZA)
(Asia T-344/09)
Kannekirjelmän kieli: englanti
Asianosaiset
Kantaja: Hearst Communications, Inc. (New York, Yhdysvallat) (edustaja: asianajaja A. Nordemann)
Vastaaja: sisämarkkinoiden harmonisointivirasto (tavaramerkit ja mallit) (SMHV)
Vastapuoli valituslautakunnassa: Vida Estética, S.L. (Barcelona, Espanja)
Vaatimukset
sisämarkkinoiden harmonisointiviraston (tavaramerkit ja mallit) toisen valituslautakunnan 4.6.2009 asiassa R 770/2007-2 tekemä päätös on kumottava
vastaaja on velvoitettava korvaamaan oikeudenkäyntikulut
Oikeudelliset perusteet ja pääasialliset perustelut
Yhteisön tavaramerkin hakija: vastapuoli valituslautakunnassa
Haettu yhteisön tavaramerkki: sanamerkki COSMOBELLEZA luokkiin 35 ja 41 kuuluvia tavaroita ja palveluita varten
Sen tavaramerkki- tai merkkioikeuden haltija, johon väitemenettelyssä on vedottu: kantaja
Tavaramerkki- tai merkkioikeus, johon väitemenettelyssä on vedottu: Ranskassa tavaramerkiksi rekisteröity merkki COSMOPOLITAN luokkaan 16 kuuluvia tavaroita varten, merkin COSMO TEST kansainvälinen tavaramerkkirekisteröinti luokkiin 25, 38 ja 41 kuuluvia tavaroita ja palveluita varten, Portugalissa tavaramerkiksi rekisteröity merkki COSMO luokkaan 41 kuuluvia palveluita varten, merkin COSMOPOLITAN TELEVISION kansainvälinen tavaramerkkirekisteröinti luokkiin 38 ja 41 kuuluvia tavaroita ja palveluita varten, merkin COSMOPOLITAN kansainvälinen tavaramerkkirekisteröinti luokkiin 35 ja 39 kuuluvia palveluita varten, Yhdistyneessä kuningaskunnassa tavaramerkiksi rekisteröity merkki COSMOPOLITAN luokkiin 35 ja 39 kuuluvia palveluita varten, Yhdistyneessä kuningaskunnassa tavaramerkiksi rekisteröity kuviomerkki THE COSMOPOLITAN SHOW luokkiin 35 ja 41 kuuluvia palveluita varten, Yhdistyneessä kuningaskunnassa tavaramerkiksi rekisteröity merkki COSMO luokkiin 35 ja 41 kuuluvia palveluita varten, Yhdistyneessä kuningaskunnassa tavaramerkiksi rekisteröity merkki COSMOPOLITAN TELEVISION luokkiin 38 ja 41 kuuluvia palveluita varten, Irlannissa tavaramerkiksi rekisteröity merkki COSMOPOLITAN TELEVISION luokkiin 38 ja 41 kuuluvia palveluita varten, kaikissa jäsenvaltioissa yleisesti tunnetut tavaramerkit COSMO ja COSMOPOLITAN luokkiin 16, 28 ja 41 kuuluvia tavaroita ja palveluita varten, kaikissa jäsenvaltioissa luokkiin 16, 28 ja 41 kuuluvia tavaroita ja palveluita varten käytetyt rekisteröimättömät tavaramerkit COSMO ja COSMOPOLITAN sekä liikenimet COSMO ja COSMOPOLITAN, joita käytetään kaikissa jäsenvaltioissa kyseessä oleviin luokkiin kuuluvien tavaroiden ja palveluiden osalta
Väiteosaston ratkaisu: väitteen hylkääminen
Valituslautakunnan ratkaisu: valituksen hylkääminen
Kanneperusteet: Neuvoston asetuksen N:o 207/2009 8 artiklan 1 kohdan b alakohtaa on rikottu, koska valituslautakunta katsoi virheellisesti, että kyseessä olevat tavaramerkit eivät ole samankaltaisia, että kyseiset tavarat ja palvelut eivät ole samankaltaisia, ja että näin ollen kyseessä olevien tavaramerkkien välillä ei ollut sekaannusvaaraa.
____________